Diari Oficial de la Generalitat Valenciana


Sumari del DOGV 970, del 27-12-1988 (1988/812772)

LLEI de la Generalitat Valenciana 8/1988, de 23 de desembre, de regulació de la revisió del Pla Comarcal de la RiBera Baixa.
----------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1988/12/23/8/dof/vci/html**

### Dades del document

Número de DOGV
:   970

Data del DOGV
:   27-12-1988

Secció del DOGV
:   DISPOSICIONS GENERALS

Número del document
:   1988/812772


Data del document
:   23-12-1988

Organisme emissor
:   Presidència de la Generalitat

Tipus de document
:   Llei

Llei de la Generalitat Valenciana 8/1988, de 23 de desembre, de regulació de la revisió del Pla Comarcal de la Ribera Baixa.  
Sia notori i manifest a tots els ciutadans, que les Corts Valencianes han aprovat, i jo, d'acord amb el que estableixen la Constitució i l'Estatut d?autonomia, en nom del Rei promulgue la Llei següent:  
PREAMBUL  
El dia 30 de juny de 1979 s'aprovà, per Resolució de l'Excm. Sr. Ministre d'Obres Públiques i Urbanisme, el Pla Comarcal de la Ribera Baixa. L'escassa capacitat tècnica dels Municipis inclosos en el seu àmbit per a la redacció de documents de planejament independents per a cada Municipi, unit a raons de coordinació i economia, aconsellaren en aquell moment la redacció d'un Pla Comarcal, que fou realitzat i tramitat per l'Excma. Diputació Provincial de València.  
No obstant això, amb els indubtables avantatges que comporta l'existència d'un Pla Comarcal, també s'en deriven seriosos inconvenients, i és el principal d'aquests la falta d'agilitat i de complexitat que presenta la seua alteració, i en especial la seua revisió.  
La vigent Llei sobre règim del sòl i ordenació urbana, de 9 d'abril de 1976, possibilita la redacció de Plans Urbanístics Municipals i Supramunicipals. No obstant això, quan tracta la revisió dels Plans ho fa d'una manera unitària, sense tenir en compte l?especial problemàtica que plantegen els Plans Supramunicipals, i de la regulació continguda en l'article 47 de la Llei i l'article 154 del Reglament de Planejament es dedueix que aquesta figura està concebuda com una actuació global sobre tot el Pla revisat, sense que càpia la revisió per fases, ja siguen territorials o temàtiques, ja simultànies o successives, com clarament posà de manifest el Consell d'Estat en el seu dictamen sobre la revisió del Pla General de l'Àrea Metropolitana de Madrid, emès en data 22 de maig de 1980.  
Aquest mateix dictamen apunta la via que s'ha de seguir per desfer un Pla Supramunicipal, amb la devolució de la competència per a la redacció i tramitació de Plans municipals als Ajuntaments: la derogació del sistema general de revisió del planejament per al dit supòsit, derogació que s'ha d'efectuar mitiançant un instrument normatiu del mateix rang que la disposició que es pretén excepcionar, és a dir, una Llei formal.  
D'altra part, independentment dels esmentats problemes formals, la realitat aconsella la devolució als Municipis de les competències plenes que en matèria de planejament els atribueix amb caràcter general la Llei del Sòl, tenint en compte que la interrelació que hi ha entre aquests no és major ni és diferent que la de qualsevol altra agrupació subcomarcal de Municipis, que en la pràctica totalitat dels casos compten amb Plans Municipals independents, i solucionen els problemes de coordinació amb els mitjans generals que preveu la legislació urbanística i les altres lleis sectorials, fonamentalment, coordinació d'actuacions amb els òrgans administratius competents per a efectuar inversions sectorials i actuació de la Comissió Territorial d'Urbanisme, òrgan en el qual estan representats els principals sectors de les diferents Administracions que detenten competències determinants del desplegament urbà, i que té encomanada l'aprovació definitiva dels Plans urbanístics.  
I d'altra banda, segons estableix l'article 148.1.3 de la Constitució Espanyola, i en compliment de l'establert en l'article 147.2.d) d'aquesta, l'Estatut d?autonomia de la Comunitat Valenciana atribueix a la Generalitat Valenciana competència exclusiva en matèria d'ordenació del territori i urbanisme en el seu article 31.9.  
Amb l'objectiu indicat, mitjançant la present Llei s'estableixen les oportunes mesures per a la revisió del Pla Comarcal de la Ribera Baixa.  
Article primer  
S'autoritza els Municipis inclosos en l?àmbit territorial del  
Pla Comarcal de la Ribera Baixa, és a dir, Albalat de la Ribera, Almussafes, Corbera, Favara, Fortaleny, Llaurí, Polinyà de Xúquer, Riola i Sollana, a procedir a la seua revisió separada independent en l?àmbit dels seus respectius termes municipals.  
Article segon  
El procediment aplicable per a tot açò serà el que la Llei del règim del sòl i ordenació urbana establesca en els seus articles 40 i 41, en cas que el Pla es referesca a un únic terme municipal, i per aquest motiu tornaría als Municipis la competència per efectuar la tramitació, i li correspondria la competència per atorgar l'aprovació definitiva a la Comissió Territorial d'Urbanisme de València.  
Article tercer  
La forma que haurà d'adoptar el document de revisió serà la del Pla General d'Ordenació Urbana o la de Normes Subsidiàries de Planejament Municipal, segons les característiques de cada Municipi i d'acord amb l?establert amb caràcter general per la Llei del Sòl.  
DISPOSICIO DEROGATORIA  
Queden derogades les disposicions d'igual o inferior rang que s'oposen a l?establert en la present Llei dins de l?àmbit territorial on aquesta resulte d'aplicació.  
DISPOSICIONS FINALS  
Primera  
El Consell de la Generalitat Valenciana, a proposta del Conseller d'Obres Públiques, Urbanisme i Transports, i aquest en exercici de les seues competències, dictaran quantes disposicions o mesures es consideren necessàries per al desplegament i aplicació de la present Llei.  
Segona  
La present Llei vigirà l?endemà de la seua publicació en el Diari Oficial de la Generalitat Valenciana.  
Per tant, ordene que tots els ciutadans, tribunals, autoritats i poders públics als quals pertoque, observen i facen complir aquesta Llei.  
València, 23 de desembre de 1988.  
El President de la Generalitat,   
JOAN LERMA I BLASCO


Còpia Permalink ELI